William av Newburgh

William av Newburgh (ca. 1136 – ca. 1198), også kjent som Nubrigensis, var en engelsk munk og historiker fra 1100-tallet.

William ble født i Bridlington, Yorkshire. Som ung mann gikk han i det augustinske klosteret i Newburgh. Han forsøkte med sitt historieverk å skrive så korrekt som mulig om de historiske hendelser, men ettersom han sjelden forlot klosteret var han likevel avhengig av hva besøkende fortalte ham.

Hans hovedverk var Historia rerum Anglicarum (Historie om de engelske affærer), en historie om England fra 1066 til 1198. Arbeidet har stor verdi for historikerne på grunn av sine detaljer om kaoset under Stephen av England. Det er skrevet i en engasjert stil og er fortsatt meget leseverdig, inneholder mange fascinerende fortellinger og glimt fra middelalderens liv på 1100-tallet. Han er i tillegg en kilde for fortellinger om middelalderens spøkelser, sjeler som kom tilbake fra de døde, inkludert tidlige fortellinger om vampyrer, og er den eneste kilden om Wimund, biskopen som ble pirat.

William av Newburgh har blitt kalt «far av historisk kritisisme». Newburgh så på sitt verk som basert på pålitelige kilder, i motsetningen til Geoffrey av Monmouths Historia Regum Britanniae, som Newburgh var kritisk til, og uttalte at «kun en person uvitende om oldtidens historie ville ha noen tvil om hvor skamløst og grovt han lyver om bortimot alt.» han kritiserte også Geoffrey for å skrive en historie som var i konflikt med de redegjørelser som eksisterte i tekstene til Beda.

Ikke alt William tar for seg er hva moderne forskere kaller historieskriving. Grunnet at troen på sjeler som vendte tilbake fra de døde var vanlig på 1100-tallet, har Newburghs Historia kortfattede gjenfortalte fortellinger han hadde hørt om spøkelser; det samme er tilfellet med hans samtidige i sør, Walter Map. Selv om dette utgjør en mindre del i hvert verk, har disse fortellingene fra folkeminne fått oppmerksomhet i senere okkultisme. Han beskrev også ankomsten av «grønne barn» fra «Sankt Martins land» (I.27) og andre mystiske og merkverdige hendelser. Selv om han sier at disse har en tydelig betydning, forklarer han ikke hva meningen kan være: «han tilbyr disse merkverdige hendelsene til sine lesere med spørsmål, usikkerhet og tvil – med, i korthet, alle tilståelsene til et kritisk og ærlig sinn.»

Referanser

Litteratur 
 The History of English Affairs utdrag på nettet, som en del av The Church Historians of England, bind IV, del II; oversatt av Joseph Stevenson, London: Seeley's, 1861. Modernisert språk 1999 ved Scott McLetchie.
 The History of 'William of Newburgh' (1066–1194), oversatt av Joseph Stevenson, LLanerch Press, 1996, ISBN 1-86143-013-2. Dette er antatt å være Seeleys 1861-versjon nevnt over, men uten Scott McLetchies språklige oppdatering.
 Chronicles of the Reigns of Stephen, Henry II and Richard I. Redigert av Richard Howlett. Rolls Series no. 82. London, 1884-9. Bøkene 1-4 av Williams historie finnes i bind 1, bok 5 i bind 2. Den nyeste fullstendige kilden.
 The History of English Affairs, Book I (Medieval Latin Texts), av William av Newburgh; Walsh, P.G.; Kennedy, M.J., 1988, ISBN 0-85668-304-3. Kun bok I.

Eksterne lenker 
 Latin Chroniclers from the Eleventh to the Thirteenth Centuries: William of Newburgh fra The Cambridge History of English and American Literature, Volume I, 1907–1921.
 Books I to V of Newburgh's History fra Medieval Sourcebook

Kronikører
Engelskmenn
Fødsler i 1136
Dødsfall i 1198